**Moj Split**

Ja živim u gradu Splitu,

najlipšem gradu na svitu.

Ne izgleda ka' gradovi u knjigama ili na ekranima

jer ne otkrivamo ga mi Splićani neznancima.

Di ćeš bolje nego kad ujutro otvoriš ponistru

i čuješ valova igru,

i vidiš galebove u miru.

Pa se pustiš u kužinu na doručak,

a dole još uvik polumrak

i miris kave ti vonja

šta je skuvala mater tvoja.

Spustiš se na more di te ekipa čeka

pa svatiš da ne moš skakat s mula jer je oseka.

Odlučili ste bacit na picigin

pa kad ti dolazi balun, vata te adrenalin.

I tako ti prođe cili dan na moru

pa navečer izađeš vanka da vidiš šta je u điru.

Kad ono na rivi svaki kafić dupkom pun,

ne dajući vam se čekat dalje, bacili ste na balun.

Doma si se vratia u kasnu uru,

lega si u krevet i čekaš da žamori zamru.

Jedan ovako bogati dan

u Splitu je sasvim jednostavan.

*Marta Vrdoljak, 7.D*

Moj Split, lipota Svetog Duje

Zaljubi se u nj svako ko za njeg čuje.

Šum mora i sunce sjaj

Još lipšim čine taj gradski raj.

Pod Marjanom on stoji

Kamene ulice svoje broji.

Svoju zaigranu dicu sluša

Ljubav unosi u prazninu sih duša.

Moj Split, lip ko brnistre cvit

Volim ga više nego cili svit.

*Mia Marić, 7.D*

Čim otvorim škure

čujem riči svetog Duje.

Sol se osića u zraku

dok soba još uvik je u mraku.

Na Kašunima more diše

i Marjan zelenu priču piše.

Picigin na pijesku igraju svi,

a za prozora tračaju babe dvi.

Podne je, ribarnica je puna

i svi čekaju kilo inćuna.

Deset kuna srdela stoji

dok ribar na štandu šolde broji.

Balote igraju didi

dok more udara o hridi.

S Poljuda čuje se vika jaka

jer Hajduka niko nije taka.

Galeb nebom plovi,

prate ga lipi snovi.

Poručuje on svima:

“Do Splita moga nima!”

 *Leonarda Čikotić i Lucija Leventić, 5. B*

U tebi sam se rodila,

u tebi ditinstvo provela.

U tebi svakog dana rastem

i u tebi moja je budućnost.

Volim tvoje kalete,

volim tvoju palaču,

najlipšu rivu na cilome svitu,

lipše nema.

Ljubljeni moj grade,

Svakog dana volim te sve više i više

i u tebi moje ditinstvo diše.

*Tara Šoša, 7.D*

Puno ljudi novog prijatelja nađe,

bude nekad tuče i svađe.

Osmijesi nam uvijek na licima

dok lutamo starim, gradskim zvonicima.

Na rivi se klepetalima bruji

u spomen zaštitniku svetom Duji.

Grgorov palac za sreću diramo

dok preljeve za vafle biramo.

Dječja vika na sve strane,

svaki turist odmoriti stane.

Puno svijeta ulicama šeta

ulicama našega lipega Splita!

 *Naomi Mešin, 7.D*

Moj Split

Lip je ka najlipši cvit.

Puno kvartova ima,

teško se snaći u njima.

Najlipše palačinke u Placa

Dok ćaća na balote baca.

Najlipše se popet na

katedralu sv. Duje,

otud se glas daleko čuje.

Svi u Split dođite,

na utakmicu Hajduka pođite!

 *Mia Begić, 7.D*

Mali se grad na obali nalazi,

Split se zove i najljepši grad on je.

Do Splita dođi

i na rivu pođi.

Dioklecijanova palača tu je

i naravno katedrala svetoga Duje.

Možete vidjeti more boje blista

i u njemu se kupati jer je voda čista.

Probaj na vrh Marjana se popeti,

sigurno neće biti lako,

ali uspjet ćeš kako-tako.

Kakav bi to Split bio bez Hajduka,

na Poljudu Torcida pjeva bez muka.

Sunčani i lijepi Split

biser je Jadrana.

*Laura Perković, 7.D*